การควบคุมภายใน

บริษัทฯ มีแนวทางที่จะสร้างมาตรฐานการปฏิบัติงานในองค์กรให้เป็นที่ยอมรับ
และเชื่อถือต่อผู้ถือหุ้นนักลงทุน หน่วยงานราชการ องค์กรธุรกิจ และสถาบันการเงินต่างๆ
มาโดยตลอด ถึงแม้ว่าบริษัทฯ
เองมีข้อจำกัดในขนาดขององค์กรที่ไม่ใหญ่มากนักเมื่อคำนึงถึงงบประมาณในการที่จะลงทุน
โครงการต่างๆ ในกระบวนการตรวจสอบภายในที่จะทำให้ระบบการทำงานมีความถูกต้อง รวดเร็ว
โปร่งใส ตรวจสอบได้ และสอดคล้องกับกระแสการเปลี่ยนแปลงของโลกธุรกิจ ซึ่งบริษัทฯ
มั่นใจว่าแนวทางของบริษัทฯ
สอดคล้องกับนโยบายของตลาดหลักทรัพย์แห่งประเทศไทยที่จะส่งเสริมให้บริษัทจดทะเบียนเสริมสร้างระบบการบริหาร
และกำกับองค์กรที่ดี (Good Corporate
Governance)ให้มีความเข้มแข็งและสากลมากขึ้นเป็นลำดับ โดยกำหนดให้มีคณะกรรมการตรวจสอบ
(Audit Committee) บริษัทฯ ได้จัดตั้งหน่วยงานตรวจสอบภายในซึ่งขึ้นตรงต่อคณะกรรมการบริษัท
มาตั้งแต่ปี 2542 ความคืบหน้าในการดำเนินการปี 2543 มีดังนี้

จากที่บริษัทฯ ได้ผลักดันนโยบายให้หน่วยงานตรวจสอบภายใน ทำงานจริงจัง ตั้งแต่ปี 2542
ซึ่งความชัดเจนเริ่มเกิดขึ้นในปี 2543
มากขึ้นตามลำดับโดยเฉพาะกระบวนการสร้างความเข้าใจและการยอมรับเกิดขึ้นในระดับที่น่าพอใจทุกระดับ
ตั้งแต่ระดับคณะกรรมการบริษัท ผู้บริหาร หัวหน้างาน และระดับพนักงาน แต่อย่างไรก็ตาม
คาดว่ากระบวนการทำงานของหน่วยงานนี้ยังคงต้องการทุ่มเททั้งเวลา งบประมาณ
บุคคลากรที่มีความสามารถ ความยอมรับ การให้ความร่วมมือกันต่อไป
เพื่อให้กระบวนการทำงานสามารถทำงานต่อไปได้อย่างต่อเนื่อง
และสามารถคาดหวังผลการดำเนินงานได้ตามสภาพความเป็นจริงที่เกิดขึ้น

โดยเฉพาะปี 2543 จะเป็นการผสมผสาน
ในการทำงานระหว่างพนักงานบริษัทและทีมงานเฉพาะอย่างลงตัวมากขึ้น
สามารถรับผิดชอบงานที่ได้รับการมอบหมายแล้ว ยังสามารถเริ่มจัดระบบการทำงาน
ประเมินสภาพของปัญหา และวางแผนการทำงานได้อย่างอิสระ
ซึงจะเป็นรากฐานสำคัญในแผนงานที่จะทำงานต่อเนื่องต่อไป และจะสามารถจะได้รับการดูแล
การสนับสนุนในทุก ๆ ด้าน จากผู้บริหารและคณะกรรมการบริษัท ในระดับที่มากขึ้นเป็นลำดับ

ในส่วนแผนงาน ปี 2544
นอกจากต้องเร่งดำเนินงานที่จำเป็นต้องทำต่อเนื่องและต้องแก้ไขปัญหาอุปสรรคจากสภาพของงานที่อยู่ในลักษณะปัญหาเฉพาะหน้าเพื่อขยับไปให้พ้นสภาพปัญหาให้เร็วขึ้น
เพื่อมีเวลาเพียงพอในการทำงานและคาดหวังได้มากขึ้นจนถึงระดับที่จะสามารถวางแผนการทำงานในเชิงรุกให้ได้มากกว่าเชิงรับ

คณะกรรมการตรวจสอบ ได้ร่วมกิจการตามหน้าที่และความรับผิดชอบเช่นเดียวกับปีก่อนโดยสรุปคือ

1.  ร่วมประชุมการซักซ้อมและวางแผนงานตรวจสอบบัญชีบริษัทระหว่างฝ่ายบัญชีและผู้ตรวจสอบบัญชีบริษัท
    โดยได้แลกเปลี่ยน
    ชี้แจงประเด็นในการเร่งรัดให้มีการร่วมมือกันตามกรอบเวลาและข้อจำกัดที่มีอยู่
    โดยจะมีประเด็นที่รวมกันปรับปรุงให้ดีขึ้น

2.  ร่วมประชุมและสอบถามฝ่ายบริหารในการสอบทานความมีประสิทธิผลในด้านสภาพแวดล้อมของการควบคุม
    กระบวนการประเมินความเสี่ยง กิจกรรมควบคุม ระบบสารสนเทศและการสื่อสารข้อมูล
    และระบบการติดตามและประเมินผล
    ซึ่งฝ่ายจัดการชี้แจงและแลกเปลี่ยนความเห็นโดยได้ปฏิบัติตามควรแล้ว
    และจะเร่งรัดให้มีความคืบหน้ามากขึ้นตามลำดับต่อไป

3.  ร่วมสอบทานงบการเงินประจำปี 2543 ของบริษัทฯ ก่อนเสนอต่อที่ประชุมคณะกรรมการบริษัท
    และก่อนนำส่งตลาดหลักทรัพย์แห่งประเทศไทย

4.  คณะกรรมการตรวจสอบได้เสนอต่อคณะกรรมการบริษัท
    เพื่อขออนุมัติต่อที่ประชุมใหญ่สามัญผู้ถือหุ้นประจำปี 2544 เพื่อให้แต่งตั้งสำนักงานสอบบัญชี เอ
    เอ็ม ที แอสโซซิเอส เป็นผู้สอบบัญชีของบริษัท
    โดยเสนอค่าสอบบัญชีประจำปีเป็นจำนวนเงินไม่เกิน 330,000 บาท

ความเห็นของผู้สอบบัญชีเกี่ยวกับความเพียงพอและการปฏิบัติด้านการควบคุมภายใน

ตามผลการศึกษาและประเมินผลระบบการควบคุมภายในบริษัทฯ
เท่าที่เห็นว่าจำเป็นเพื่อประเมินผลตามมาตราฐานการสอบบัญชีที่รับรองทั่วไป
การประเมินผลดังกล่าวมีวัตถุประสงค์เพื่อให้ทราบว่าอาจเชื่อถือระบบการควบคุมภายในได้เพียงใด
ในการกำหนดวิธีการตรวจสอบที่จำเป็นแก่การเสนอความเห็นต่องบการเงินและเพื่อเป็นเครื่องช่วยในการวางแผนและปฏิบัติการตรวจสอบงบการเงิน
ภายในขอบเขตของการศึกษาและประเมินผลระบบการควบคุมภายในดังกล่าว
เชื่อว่าบริษัทฯมีระบบการควบคุมภายในที่เพียงพอสำหรับการตรวจสอบบัญชีตามวัตถุประสงค์ดังกล่าว

สัญญาการจัดการ

  -ไม่มี-